पाकिस्तान के पूर्व प्रधानमंत्री नवाज शरीफ को जेल जाने का डर सता रहा है। अपने परिवार की लंदन में संपत्ति से जुड़े भ्रष्टाचार मामले में शरीफ बुधवार को यहां जवाबदेही अदालत में पेश हुए। पेशी के बाद उन्होंने कहा, “इस मामले की जांच कर रहे संयुक्त जांच दल के छह में से तीन सदस्य मेरे धुर विरोधी रहे हैं। वे मुझे सजा दिलाना चाहते हैं। इसलिए अदियाला जेल की सफाई की जा रही है। उन्हें पता है कि कोई वहां आने वाला है।”